Die leuens wat die kerk vertel (4) - www.bybelkennis.co.za
Ons kyk vandag na die derde en vierde leuen van Hill.
Wat 'n verskriklike woord. Letterlik beteken dit "teen die wet." Eenvoudig gestel beteken dit alles is reg, want Jesus het ons vrygestel. Die probleem: Jesus het ons nie vrygestel om sonde te doen nie – Hy het ons van sonde vrygestel. Jesus het vir ons gesterf om die mag van die sonde in ons lewens te breek. Nou kan ons aan die eise van die wet voldoen, ons wat ons lewe nie deur ons sondige natuur laat beheers nie, maar deur die Gees (Romeine 8:4). Wat die voorstanders van hierdie onderrig nie besef nie, is dat Jesus ons in sy onderrig oproep om selfs verder as die wet te gaan. As voorbeeld egbreuk: Julle het gehoor dat daar gesê is: 'Jy mag nie egbreuk pleeg nie.' Maar Ek sê vir julle: Elkeen wat na 'n vrou kyk en haar begeer, het reeds in sy hart met haar egbreuk gepleeg (Matteus 5:27 – 28). Jesus verwys na egbreuk in die hart en nie net die fisiese daad nie.
God se wet in nie die probleem nie – sondige begeertes is die probleem. Sonde kos jou meer as wat jy bereid is om te betaal. Sonde beloof jou alles en laat jou met niks agter nie. Kyk waar jy gaan eindig as sonde jou beet kry.
Baie dwaalleer vandag begin by die mens en nie by God nie. Toe Paulus die evangelieboodskap in Romeine uitgespel het, het hy by God begin en daarna na die mens gekom. Hy is heilig en die mens nie; Hy is regverdig en die mens nie; ons staan onder sy oordeel en het genade nodig en daardie genade kom deur die kruis.
Maar vandag is die evangelie anders. In plaas daarvan dat dit alles oor God gaan, gaan dit alles oor my. Jesus het gekom om my 'n groter en beter ek te maak. Dit is nie die evangelie wat Jesus verkondig het nie. Toe sê Jesus vir sy dissipels: "As iemand agter My aan wil kom, moet hy homself verloën, sy kruis opneem en My volg, want wie sy lewe wil behou, sal dit verloor; maar wie sy lewe ter wille van My verloor, sal dit terugkry (Matteus 16:24 – 25).
Vandag vertrou ons op die mens – met sy kundigheid en wetenskap gaan hy ons verlos. Ons aanbid die mens en sy vermoëns. Dit gaan ons berou.